wannaphong/clean_thaiwikipedia huggingface dataset:
# มัสเกตเทียส์
มัสเกตเทียส์ (, นิยมเรียก มัสคีเทียร์) เป็นกลุ่มดนตรีจากจังหวัดเชียงใหม่ ประเทศไทย ปัจจุบันประกอบด้วยสมาชิกหลักคือ เท็น ชาครีย์ ลาภบุญเรือง (นักร้องนำ), ด๋อย สรรวิช หวานสนิท (เบส) และบิ๊ก รวิน มิตรจิตรานนท์ (กีต้าร์) โดยทั้ง 3 คนเริ่มทำวงตั้งแต่ พ.ศ. 2547 ขณะที่ยังเป็นนักศึกษามหาวิทยาลัยเชียงใหม่ มีผลงานอัลบั้มชุดแรกคือ Left Right and Something วางแผงเมื่อ พฤศจิกายน พ.ศ. 2552ความทรงจำ แรง!! วง Musketeers เตรียมปล่อย MV เอาใจแฟนเพลง ที่มีเพลงฮิตอย่าง "แค่บางคำ", "ความทรงจำ", "ของขวัญ" "ไกล" หลังจากนั้นได้ออกอัลบั้มชุด Uprising มีเพลงอย่าง เพลง "Dancing" "อยากให้เธอลอง" "แค่คุณ" "นิทาน"

มัสเกตเทียส์ได้เริ่มรวมตัวกันซ้อมดนตรีหลังเลิกเรียนด้วยกันเป็นประจำ จากนั้นได้เริ่มประกวดตามเวทีต่าง ๆ เช่น Hunger Free Music Festival ได้รับรางวัล เนื้อเพลงยอดเยี่ยม รวมถึงรางวัลชมเชย จากงาน Believe Audition Day 2007 กระทั่งได้ทำเพลงของตัวเองและเซ็นสัญญากับค่าย มอร์ มิวสิค ในที่สุดMusketeers การกลับมาหลังจากจุดตกต่ำสุดจนเกือบยุบวงหลังอัลบั้มแรก

ในปี พ.ศ. 2557 วงร้องเพลง "ใจความสำคัญ" ประกอบภาพยนตร์เรื่อง รักหมดแก้ว ซึ่งได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 24 แต่รางวัลตกเป็นของเพลง "ไม่ต่างกัน" ของทเวนตีไฟฟ์อาเวอส์จากภาพยนตร์เรื่อง คิดถึงวิทยา

 ผลงาน 
 อัลบั้ม 
 Left Right and Something (2552)อัลบั้ม Left Right And Something - มัสคีเทียร์รีวิวอัลบั้ม MUSKETEERS Left Right and Something ทหารเสือราชินี-วงหน้าใหม่ที่เพราะและดีทั้งอัลบั้มจนต้องมาเขียนถึง 
 พริบตา
 แค่บางคำ
 ปล่อย 
 ความทรงจำ
 ไกล 
 ยาระบาย 
 อยู่ที่เธอ
 แล้วเมื่อไหร่
 ดีกว่านี้ 
 ของขวัญ
 Time Out
 
 Uprising (2555) 
 Interlude         
 Dancing         
 หมื่นล้าน         
 แค่คุณ
 อยากให้เธอลอง
 นิทาน
 งานเต้นรำ
 เช้าวันจันทร์         
 ร้อนฝนหนาว         
 วัลลภ         
 แค่บางคำ (Klom-Mon Remix)
 เพลง เพลง หนึ่ง (Demo Unreleased)

 Day & Night (2560) 
 Day & Night
 Time Machine
 นาฬิกา
 ฉันคนเดียวที่รู้
 ปล่อยไว้อย่างนั้น
 What's Happened
 ยอม

 ซิงเกิล 
 ยินดี (Pleased) (พ.ศ. 2564)
 พิจารณา (Consider) feat. Maiyarap (พ.ศ. 2565)
 โรแมนติก (Romantic) feat. PUN (พ.ศ. 2566)
 Sea (พ.ศ. 2567)

 เพลงประกอบภาพยนตร์/ซีรีส์ 
 ใจความสำคัญ (ประกอบภาพยนตร์ รักหมดแก้ว)ใจความสำคัญ เพลงแฝงคติเรื่องความรักจากมัสคีเทียร์
 ยิ่งรัก ยิ่งแกล้ง (ประกอบภาพยนตร์ สาระแน โอเซกไก)4 หนุ่มมัสคีเทียร์สื่อความสนุกในเพลง ยิ่งรัก ยิ่งแกล้ง
 Erotic Movie (ร่วมกับ มารี เออเจนี เลอเลย์, ประกอบซีรีส์ The Outing ทริปซ่อนชู้)

 เพลงอื่น ๆ 
 "อย่าพูดเลย"  (โปรเจกต์ RS Music X)
# เอกาเตเปก
เอกาเตเปกเดโมเรโลส  หรือชื่อทางการคือ ซานกริสโตบัลเอกาเตเปกเดโมเรโลส (San Cristóbal Ecatepec de Morelos) เป็นนครและเทศบาลในรัฐเมฮิโก รู้จักในชื่อสั้น ๆ ว่า เอกาเตเปก ซึ่งชื่อมาจากภาษานาวัตล์ (Nahuatl) แปลว่า เนินเขาแห่งสายลม (windy hill) หรือ เนินเขาที่อุทิศให้เอคัตล์ (hill devoted to Ehecatl) ส่วนคำว่าโมเรโลส เป็นนามสกุลของ โฮเซ มาริอา โมเรโลส วีรบุรุษแห่งสงครามประกาศเอกราชเม็กซิโก

จากข้อมูลในปี ค.ศ. 2010 เอกาเตเปก มีประชากร 1,656,107 คน
# ไนต์แมร์ (เพลง)
"ไนต์แมร์"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเป็นซิงเกิลแรกของสตูดิโออัลบั้มชุดที่ 5 ของวง ไนต์แมร์

 ภาพรวม 
"ไนต์แมร์" เป็นซิงเกิลแรกที่ออกจำหน่ายโดยไม่มี เดอะเรฟ อดีตมือกลองที่เสียชีวิตไปเมื่อ 28 ธันวาคม พ.ศ. 2552 เพลงนี้ออกจำหน่ายในรูปแบบดิจิทัลดาวน์โหลดในไอทูนส์ เมื่อวันที่ 18 พฤษภาคม พ.ศ. 2553 ในสหราชอาณาจักร และออกจำหน่ายทั่วโลกเมื่อวันที่ 21 ตลอดจนวิดีโอเนื้อเพลงในยูทูบ ซึ่งมียอดการเข้าชมมากกว่า 275,000 ครั้งใน 24 ชั่วโมง ตัวอย่างของเพลงนี้ออกเผยแพร่เมื่อวันที่ 6 พฤษภาคม พ.ศ. 2553 ที่ แอมะซอน.คอม แต่ได้ถูกลบออกในเวลาต่อมา อย่างไรก็ตาม ในวันที่ 10 พฤษภาคม พ.ศ. 2553 ตัวอย่างเพลงไม่เซ็นเซอร์ความยาว 30 วินาทีได้ออกมาอีกครั้ง แต่ครั้งนี้ได้ออกเผยแพร่ที่ ซาวด์คลาวด์

"ไนต์แมร์" ได้เสนอชื่อเข้าชิง ในรางวัลซิงเกิลยอดเยี่ยม ที่งานประกาศผลรางวัลเคอร์แรง! อะวอดส์ ประจำปี 2553 แต่ได้แพ้ผลงานเพลง "ลิควิดคอนฟิเดนซ์" โดย ยูมีแอตซิกซ์ เพลงนี้ยังเป็นเพลงหนึ่งของอะเว็นจด์เซเวนโฟลด์ที่เป็นที่รู้จักกันมากที่สุด นอกจากนี้ยังได้รับการรับรองระดับทองคำโดยสมาคมผู้ประกอบกิจการเพลงของสหรัฐอเมริกาhttps://www.riaa.com/goldandplatinumdata.php?content_selector=gold-platinum-searchable-database

 รายชื่อเพลง 
เพลงทั้งหมดแต่งโดยอะเว็นจด์เซเวนโฟลด์

 อันดับในชาร์ต 
"ไนต์แมร์" เข้าสู่ชาร์ตและติดอันดับที่ 51 ในชาร์ตบิลบอร์ดฮอต 100 อย่างไรก็ตาม ในที่ 14 สิงหาคม พ.ศ. 2553 เพลงนี้ได้ขึ้นชาร์ตอีกครั้งในอันดับที่ 83 เนื่องจากมีการออกจำหน่ายสตูดิโออัลบั้มชุดที่ 5 ของวง ไนต์แมร์
ชาร์ตอันดับสูงสุดUS Billboard Rock Songs3US Billboard Heatseekers Songs1US Billboard Hot Mainstream Rock Tracks2US Billboard Alternative Songs12US Billboard Hot 10051UK Singles Chart65UK Rock Chart2

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ — ร้องนำ
 แซกกี เวนเจนซ์ — จังหวะกีตาร์
 เดอะเรฟ — กลอง และร้องประสาน ในเวอร์ชันเดโม
 ซินนิสเตอร์ เกตส์ — กีตาร์นำ
 จอห์นนี คริสต์ — กีตาร์เบส

นักดนตรีสมทบ
 ไมค์ พอร์ตนอย — กลอง
 ไมค์ เอลิซอนโด — คีย์บอร์ด

การผลิต
 ไมค์ เอลิซอนโด - โปรดิวเซอร์เพลง
 แอนดี วอลเลซ - มิกเซอร์
 เท็ด เจนเซน - มาสเตอริง
# เคย์ลา แบนเวิร์ท
เคย์ลา แบนเวิร์ท   เป็นนักกีฬาวอลเลย์บอลชาวอเมริกันที่ได้เล่นวอลเลย์บอลหญิงอาชีพในสโมสรราบิตา บากู เป็นสมาชิกของทีมวอลเลย์บอลหญิงทีมชาติสหรัฐอเมริกา

 ผลงานในระดับอาชีพ 
เธอเล่นวอลเลย์บอลหญิงของวิทยาลัยที่มหาวิทยาลัยเนแบรสกา

แบนเวิร์ทเป็นส่วนหนึ่งของทีมชาติสหรัฐอเมริกาที่ได้รับเหรียญทองในการแข่งขันวอลเลย์บอลหญิงชิงแชมป์โลก 2014 เมื่อทีมจีนพ่ายแพ้ 3–1 ในนัดสุดท้าย
# อีช็อน
อีช็อน  เป็นเมืองในจังหวัดคย็องกี ประเทศเกาหลีใต้ มีชื่อคล้ายกับเมืองอินช็อน ซึ่งมีสถานะเป็นมหานครของเกาหลีใต้ เมืองอีช็อนมีพื้นที่ติดกับอำเภอยอจู, เมืองควังจู, เมืองยงอิน และเมืองอันซ็อง ของจังหวัดคย็องกี และยังมีพื้นที่ติดกับอำเภออึมซ็องของจังหวัดชุงช็องเหนือด้วย อิช็อนมีชื่อเสียงในเกาหลีใต้เรื่องเซรามิกร่วมกับเมืองยอจู ทำให้เมืองอิช็อนได้กลายเป็นเครือข่ายเมืองแห่งหัตถกรรมและศิลปะพื้นบ้านของยูเนสโกในปี พ.ศ. 2553http://www.unesco.org/new/en/culture/themes/creativity/creative-cities-network/crafts-and-folk-art/icheon/ ส่วนผลิตภัณฑ์ท้องถิ่นอื่น ๆ ที่มีชื่อเสียงได้แก่ท้อและข้าว สถาบันการศึกษาระดับสูงที่มีชื่อเสียงได้แก่วิทยาลัยการท่องเที่ยวเกาหลีและวิทยาลัยช็องกังเพื่ออุตสาหกรรมการวัฒนธรรม

มีทางพิเศษย็องดงและทางพิเศษจ็องบูแนรย็อกผ่านเมืองอิช็อน ในปี พ.ศ. 2558 เมืองอีช็อนจะถูกเชื่อมต่อกับโซลด้วยรถไฟใต้ดินโซลทางสายยอจู ซึ่งจะผ่านสถานีอีช็อน

เมืองอีซ็อนเป็นที่ตั้งของเอสเคฮิกซ์ ซึ่งเป็นบริษัทผู้ผลิตหน่วยความจำที่ใหญ่เป็นอันดับสองของโลก

 เขตการปกครอง 
อีช้อนแบ่งการปกครองออกเป็น 2 "อึบ" (ตำบล) , 8 มย็อน (เขตการปกครองท้องถิ่น) และ 4 ทง (แขวง) 

 สัญลักษณ์ของเมือง 
 นกปรจำเมือง : นกกางเขน
 ดอกไม้ประจำเมือง : กุหลาบพันปี
 ต้นไม้ประจำเมือง : ต้นสน

 สภาพอากาศ 
  

 หมู่บ้านเซรามิก 
thumb|ผู้เชี่ยวชาญด้านการปั้นหม้อ
thumb|ร้านขายเซรามิกในอีช็อน

หมู่บ้านเซรามิกของอีช็อนประกอบไปด้วยสำนักงานหรือบริษัทท้องถิ่นที่ทำเซรามิกมากกว่า 300 แห่งบริเวณรอบๆ หมู่บ้านซูควัง, ซินดันมย็อน, แขวงซาอึมและตามสถานที่ท่องเที่ยวภายในเมือง ด้วยการใช้ทักษะการปั้นแบบดั้งเดิมและกระบวนการในการสร้างเครื่องถ้วยชามในการเผาด้วยไม้ในเตาเผาแบบโบราณ ทำให้การปั้นหมอของเมืองนี้ได้รับการยอมรับในคุณภาพทั้งในเกาหลีและในต่างประเทศ

ในพื้นที่แขวงซาอึมและซินดันมย็อนนั้นมีหมู่บ้านเซรามิกซึ่งเป็นร้านขายเครื่องเซรามิกมากมาย ช่างปั้นหม้อได้ใช้เวลาในการทำวิจัยเกี่ยวกับวิธีการปั้นหม้อแบบดั้งเดิมและพยายามที่จะฟื้นคืนเครื่องจักรในการผลิตในแบบของเครื่องสังคโลกสมัยโคยรอและเครื่องถ้วยชามขาวสมัยโชซ็อน หมู่บ้านเหล่านี้เป็นศูนย์กลางของการอนุรักษ์กระบวนการแบบดั้งเดิมไว้เว็บไซต์ของเมืองอีช็อน

 เมืองพี่เมืองน้อง 
   จิ่งเต๋อเจิน , สาธารณรัฐประชาชนจีน (2540)
   เซะโตะ , ญี่ปุ่น (2547)
  เขตคังดง, เกาหลีใต้
  เขตคังนัม, เกาหลีใต้
  แซนตาเฟ (รัฐนิวเม็กซิโก), สหรัฐอเมริกา (2556)
# ลูกไม้ลายรัก
ลูกไม้ลายรักเป็นละครโทรทัศน์ไทยแนวดราม่า-โรแมนติก-คอมเมดี หนึ่งในละครชุด สามหัวใจเสริมใยเหล็ก บทประพันธ์โดย สองพธู บทโทรทัศน์โดย 6 ดรุณี ผลิตโดย บริษัท ฟีล กู๊ด เอ็นเทอร์เทนเม้นท์ จำกัด กำกับการแสดงโดย ทวีวัฒน์ วันทา ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 19:45 น. เริ่มออกอากาศตอนแรกวันที่ 22 ธันวาคม พ.ศ. 2557–22 มกราคม พ.ศ. 2558 นำแสดงโดย ณฐณพ ชื่นหิรัญ, นันทนัช โล่ห์สุวรรณ และนักแสดงชั้นนำอีกมากมาย

 เรื่องย่อ 
ภัทรดนัย จงวัฒนา เป็นลูกชายเจ้าของชุดชั้นในรายใหญ่ในไทย วันหนึ่งพ่อเขาเกิดป่วยขึ้นมา จึงต้องทำให้ลูกชายต้องมารับหน้าที่บริหารแทนจึงมาพบกับ กลอยตา ทองกำเนิด จนก่อให้เกิดเป็นความรักขึ้น

รายชื่อนักแสดงนำ
 ณฐณพ ชื่นหิรัญ  รับบทเป็น  ภัทรดนัย จงวัฒนา (คุณต่อ)
 นันทนัช โล่ห์สุวรรณ  รับบทเป็น  กลอยตา ทองกำเนิด (ก้อย)
 ภูดิศ สุริยวงศ์  รับบทเป็น  ภูวดล (คุณภู)
 เมริศา โยธิกุล  รับบทเป็น  อรรัมภา (คุณรัมภา)
 สมมาตร ไพรหิรัญ  รับบทเป็น  ภพธรรม (พ่อของต่อ)
 เพ็ญพักตร์ ศิริกุล  รับบทเป็น  ขวัญฤดี (แม่ของต่อ)
 พนมกร ตังทัตสวัสดิ์  รับบทเป็น  ภพธร (น้องชายภพธรรม)
 สุธิตา เกตานนท์  รับบทเป็น  จิตรา
 นฤมล พงษ์สุภาพ  รับบทเป็น  ป้าดวงใจ
 วราพรรณ หงุ่ยตระกูล  รับบทเป็น  จุรี
 ธัณย์สิตา สุวัชราธนากิตติ์  รับบทเป็น  ปองรัก
 กิตติ์ลภัส  กรสุทธิ์ไรวรรณ  รับบทเป็น  หงส์หยก
 วิชัย จงประสิทธิ์พร  รับบทเป็น  เกียรติยศ
 ปราโมทย์ เทียนชัยเกิดศิลป์  รับบทเป็น  ยามวิชัย
 ศิรินุช เพ็ชรอุไร  รับบทเป็น  เพ็ญศรี
 ราตรี วิทวัส  รับบทเป็น  วรรณา
 โจโจ้ ไมอ๊อคซิ  รับบทเป็น  โอฬาร
 พวง เชิญยิ้ม  รับบทเป็น  ยามน้อย
 ขวัญฤดี กลมกล่อม  รับบทเป็น   มะปราง (แม่ของภูวดล)
 สุเมธ องอาจ  รับบทเป็น  อาจารย์ไตรภพ (พ่อของภูวดล / อาจารย์ของก้อย)
 ปิยะดา ตุรงคกุล  รับบทเป็น  ปรุงใจ (ปรุง)
 ศานติ สันติเวชชกุล  รับบทเป็น  เดชา
 ศิรินทร ศรีแก้ว  รับบทเป็น  ปราณี
 อิสระพงษ์ เตชะแก้ว รับบทเป็น นิคม

นักแสดงรับเชิญ
 วันสิริ อ่องอำไพ  รับบทเป็น  อวล
 พัชรวลัย พงษ์ภมร  รับบทเป็น  อิงดาว
 ภูวดล เวชวงศา
 ด.ช.ณรชต เหลืองตระการ  รับบทเป็น นาวิก 
 ด.ช.ปราโมชย์ สุขพิริยะ รับบทเป็น คุณต่อ (วัยเด็ก)
 ด.ญ.รัศมี โชติวาสะวงศ์ รับบทเป็น อรรัมภา (วัยเด็ก)

เพลงประกอบละคร
 เพลง เรียกว่ารักหรือเปล่า (เพลงเปิด) - ขับร้องโดย พิษณุ นิ่มสกุล, มิณฑิตา วัฒนกุล
 เพลง ต้นทุน - ขับร้องโดย ธนพล อินทฤทธิ์
 เพลง ทีละนิด (เพลงปิด) - ขับร้องโดย แจ็คกี้ ชาเคอลีน
# คิมเบอร์ลี ฮิลล์
คิมเบอร์ลี ฮิลล์  (เกิด 30 พฤศจิกายน พ.ศ. 2532) เป็นนักกีฬาวอลเลย์บอลชาวอเมริกันและเป็นสมาชิกของทีมวอลเลย์บอลหญิงทีมชาติสหรัฐอเมริกา (ตั้งแต่เดือนพฤษภาคม 2013) เธอเล่นตำแหน่งตัวตีด้านนอก

 ชีวิตส่วนตัวและชีวิตในวัยเด็ก 
คิมเบอร์ลี ฮิลล์ กำเนิดจาก แบรด และ เทร์รี ฮิลล์ เธอมีพี่น้อง 3 คน เคลซีย์ ฮิลล์, เชลบี ฮิลล์, เคลีย์ โฟล์ค

 ผลงานในระดับอาชีพ 
หลังจากจบการศึกษาจากพอร์ตแลนด์คริสเตียนไฮสกูล ในปี 2008 เธอเล่นวอลเลย์บอลชายหาดในปี 2012 และ 2013

ฮิลล์ได้รับเหรียญทองจากการแข่งขันวอลเลย์บอลหญิงชิงแชมป์โลก 2014 เมื่อจีนทีมชาติพ่ายแพ้ 3–1 เธอยังได้รับรางวัลผู้เล่นทรงคุณค่าของการแข่งขัน และตัวตบหัวเสายอดเยี่ยมอันดับที่ 2 

สังกัดสโมสร
  มหาวิทยาลัยเปปเปอร์ดีน (2008-2012)
  อาตอม แตรฟล์ ซอปอต (2013-2014)
  อีกอร์ กอร์กอนโซลา โนวารา (2014-2015)
  วากิฟแบงค์ อิสตันบูล (2015-2017)
  อีโมโก วอลเลย์ โกเนลยาโน (2017-2021)

 รางวัลที่ได้รับ 
 บุคคล 
 วอลเลย์บอลหญิงชิงแชมป์โลก 2014 "ผู้เล่นทรงคุณค่า"
 วอลเลย์บอลหญิงชิงแชมป์โลก 2014 "ตัวตบหัวเสายอดเยี่ยมอันดับที่ 2"
# พรรคผู้บุกเบิก
พรรคผู้บุกเบิก  เป็นพรรคที่ก่อตั้งใน พ.ศ. 2545 นำโดยรัชมาวาตี ซูการ์โน ปุตรี ธิดาอีกคนหนึ่งของประธานาธิบดีซูการ์โน เข้าร่วมในการเลือกตั้ง พ.ศ. 2552 แต่ได้คะแนนเสียงเพียง  0.3% น้อยกว่าคะแนนเสียงขั้นต่ำที่ 2.5% และไม่ได้รับการเลือกตั้งBambang Setiawan & Bestian Nainggolan (Eds) (2004) Partai-Partai Politik Indonesia: Ideologi dan Program 2004-2009 (Indonesian Political Parties: Ideologies and Programs 2004-2009 Kompas ISBN 979-709-121-X pp. 447-448
 อ้างอิง
# อับดุล ราซัก
อับดุล ราซัก  หรือ อู้ยาซะ (, ; เกิดเมื่อ 20 มกราคม พ.ศ. 2440) เป็นนักการเมืองและนักการศึกษาชาวพม่า เป็นรัฐมนตรีในคณะรัฐมนตรีว่าการกระทรวงศึกษาธิการและการวางแผนแห่งชาติในรัฐบาลของอองซานก่อนได้รับเอกราช และเป็นประธานสภามุสลิมพม่า เขาถูกลอบสังหารเมื่อ 19 กรกฎาคม พ.ศ. 2490  

ราซักเกิดที่เมะทีลาในพม่าตอนบน บิดาของเขาคือเชกอับดุล ระห์มานซึ่งเป็นตำรวจชาวอินเดีย มารดาเป็นชาวพม่าและเป็นชาวพุทธชื่อ เญ่น-ละ พี่น้องของเขามีความใกล้ชิดกับพุทธศาสนาแต่เขายังคงใช้ชื่อมุสลิม ราซักต้องการเห็นเอกภาพของพม่าท่ามกลางความหลากหลาย เขาเข้าเรียนในโรงเรียนในมัณฑะเลย์ ไปศึกษาต่อที่วิทยาลัยย่างกุ้ง จนจบปริญญาตรีทางด้านภาษาอังกฤษ ใน พ.ศ. 2463 ราซักเป็นผู้นำนักศึกษาในการประท้วงระบบการศึกษาของอังกฤษใน พ.ศ. 2464 เขาเป็นผู้นำของโรงเรียนมัธยมแห่งชาติมัณฑะเลย์ แม้ว่าราซักจะเป็นลูกผสมระหว่างพม่า-อินดียแต่เขาก็ได้รับความนิยมจากทุกชุมชน ในช่วงที่ญี่ปุ่นรุกรานพม่า เขาถูกคุมขังอยู่ ใน พ.ศ. 2488 ราซักเป็นผู้นำของสันนิบาตเสรีชนต่อต้านฟาสซิสต์สาขามัณฑะเลย์ และได้รับเลือกตั้งเป็นตัวแทนจากมัณฑะเลย์ และได้รับตำแหน่งรัฐมนตรีในรัฐบาลของอองซานก่อนจะเสียชีวิตพร้อมกัน

ราซักเป็นผู้เรียกร้องให้มีเอกภาพระหว่างชาวพม่าที่เป็นพุทธและมุสลิม เขาเองเป็นมุสลิม แต่เขาก็สนใจพุทธศาสนาและเรียนภาษาบาลีด้วยตนเอง และมีส่วนร่วมช่วยก่อตั้งมหาวิทยาลัยมัณฑะเลย์
# แบตคันทรี
"แบตคันทรี"  เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายในเดือนสิงหาคม พ.ศ. 2548 เป็นซิงเกิลลำดับที่ 2 จากสตูดิโออัลบั้มชุดที่ 3 ของวง ซิตีออฟอีวิล อะเว็นจด์เซเวนโฟลด์ได้ชนะในรายการ 'วิดีโอศิลปินหน้าใหม่ยอดเยี่ยม' ที่งานประกาศผลรางวัลเอ็มทีวีวีดีโอมิวสิกอะวอร์ดส ประจำปี 2549 สำหรับเพลง "แบตคันทรี" และในวันที่ 1 ตุลาคม พ.ศ. 2552 ซิงเกิลนี้ได้รับรางวัลแผ่นเสียงทองคำโดยอาร์ไอเอเอ

 เนื้อหาของเพลง 
คำกล่าวต่อไปนี้ ที่รวมอยู่ในตอนเริ่มของหนังสือเรื่อง เฟียร์แอนด์โลทิงอินลาสเวกัส เป็นข้อความที่มีในเพลงนี้ 2 ครั้ง ได้แก่ ในตอนเริ่มเพลง และท่อนบริดจ์ก่อนคอรัสท่อนสุดท้าย และข้อความนี้ก็ได้แสดงให้เห็นในตอนเริ่มของมิวสิกวิดีโอ

 รายชื่อเพลง 
เพลงทั้งหมดแต่งโดยอะเว็นจด์เซเวนโฟลด์

 ชาร์ตและยอดจำหน่าย 

 อันดับในชาร์ต 
ชาร์ต (2548-2549)อันดับสูงสุดU.S. Billboard Hot 10060U.S. Billboard Hot Mainstream Rock Tracks2U.S. Billboard Hot Modern Rock Tracks6

 การรับรองระดับยอดจำหน่าย 
ประเทศการรับรองวันที่ยอดจำหน่ายสหรัฐอเมริกาU.S. certifications, database riaa.com (Retrieved August 31, 2008)ทองคำ1 ตุลาคม พ.ศ. 2552500,000 +

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, ร้องเสียงประสาน
 เดอะเรฟ – กลอง, ร้องเสียงประสาน
 ซินนิสเตอร์ เกตส์ – กีตาร์นำ, ร้องเสียงประสาน
 จอห์นนี คริสต์ – กีตาร์เบส

การผลิต
 แอนดรูว์ เมอร์ดอก – โปรดิวเซอร์เพลง
 มาร์ก คลาสเฟลด์ – ผู้กำกับมิวสิกวิดีโอ
 แคม แร็กแคม – งานศิลปะ
# กองทัพกะเหรี่ยงแดง
กองทัพกะเหรี่ยงแดง (Karenni Army) เป็นกองกำลังทางทหารของพรรคก้าวหน้าแห่งชาติกะเหรี่ยงแดง ซึ่งต่อสู้เพื่อการปกครองตนเองของชาวกะเหรี่ยงแดงในพม่า  ในวันที่ 7 มีนาคม พ.ศ. 2555 รัฐบาลพม่าได้เซ็นสัญญาสงบศึกกับพรรคก้าวหน้าแห่งชาติกะเหรี่ยงแดง การสงบศึกเคยลงนามก่อนหน้านี้เมื่อ พ.ศ. 2538 แต่หลังจากเซ็นสัญญาเพียง 3 เดือนก็รบกันต่อ

 รัฐกะเหรี่ยงแดงและประวัติศาสตรโดยย่อ 
รัฐกะเหรี่ยงแดงเป็นรัฐทางตะวันออกของพม่า มีรัฐฉานอยู่ทางเหนือและประเทศไทยทางตะวันออก ทางใต้และตะวันตกติดกับรัฐกะยินหรือรัฐกะเหรี่ยง เมืองหลวงคือเมืองหลอยก่อ รัฐนี้เป็นที่อยู่ของชาวกะเรนนีหรือชาวกะยาหรือชาวกะเหรี่ยงแดง

รัฐกะเหรี่ยงแดงเกิดจากการรวมตัวของรัฐในสมัยโบราณ 3 รัฐคือ กันตรวดี เจโบจี และเบาลาเก ซึ่งอยู่ทางใต้ของสหพันธรัฐฉานและทางตะวันออกของพม่าของอังกฤษ รัฐบาลอังกฤษรับรู้และรับรองการเป็นเอกราชของรัฐเหล่านี้ในสนธิสัญญา พ.ศ. 2418 ระหว่างอังกฤษกับพระเจ้ามินดง โดยถือว่าดินแดนนี้ไม่ได้เป็นของอังกฤษและราชวงศ์อลองพญา รัฐกะเรนนีเหล่านี้จึงไม่ได้เป็นส่วนหนึ่งของพม่าของอังกฤษ รัฐกะเหรี่ยงแดงเข้ามาเป็นรัฐบรรณาการของพม่าของอังกฤษใน พ.ศ. 2435 รัฐธรรมนูญของสหภาพพม่า พ.ศ. 2490 ได้กล่าวอ้างว่ารัฐกะเหรี่ยงแดงทั้งสามเป็นส่วนหนึ่งของสหภาพพม่าเรียกว่ารัฐกะเหรี่ยงแดง และสามารถแยกตัวได้เมื่อครบ 10 ปี ในเดือนสิงหาคม พ.ศ. 2491 อู บี ทู เร ผู้นำของชาวกะเหรี่ยงแดงถูกลอบสังหารโดยกองทัพของรัฐบาลกลางเพราะคัดค้านการรวมรัฐกะเรนนีเข้ากับสหภาพพม่า การต่อสู้ภายในรัฐนี้ยังดำเนินมาจนถึงปัจจุบัน ใน พ.ศ. 2495 เมืองไปที่เคยอยู่ในรัฐฉานได้รวมเข้ากับรัฐกะเหรี่ยงแดงและเปลี่ยนชื่อเป็นรัฐกะยา ต่อมา ใน พ.ศ. 2500 ได้มีการจัดตั้งพรรคก้าวหน้าแห่งชาติกะเรนนีและมีกองทัพกะเหรี่ยงแดงเป็นกองกำลังติดอาวุธ

กองทัพกะเหรี่ยงแดงยังคงต่อสู้กับทหารของรัฐบาลพม่าเพื่อเป้าหมายในการสร้างรัฐกะเหรี่ยงตั้งแต่ปี พ.ศ. 2500KNPP  www.mmpeacemonitor.org. Retrieved 27 January 2017. แม้จะมีการหยุดยิงในระยะสั้น ๆ เมื่อปี พ.ศ. 2538Karenni Army (KA) (Myanmar) GROUPS - ASIA - ACTIVE กองทัพกะเหรี่ยงแดงยังต่อสู้กับกลุ่มติดอาวุธของกลุ่มแห่งชาติกะยัน (KNLP) และกลุ่มปลดปล่อยประชาชนแห่งชาติกะเหรี่ยง (KNPLF) เนื่องจากปัจจุบันทั้งสองเป็นพันธมิตรกับกองทัพพม่า โดยกองทัพกะเหรี่ยงแดงถูกกล่าวหาว่ามีการบังคับใช้ทหารเด็ก แต่กลุ่มอ้างว่าเด็กมีความเต็มใจที่จะอาสาเป็นทหารเอง โดยมีแรงจูงใจจากการที่พ่อแม่เสียชีวิตระหว่างการต่อสู้กับกองทัพพม่าChild Soldiers in Non-State Armed Groups
# อะลิชา แกลสส์
อะลิชา แกลสส์   เป็นนักกีฬาวอลเลย์บอลชาวอเมริกันที่ได้เล่นวอลเลย์บอลหญิงอาชีพในสโมสรอีโมโกวอลเลย์โกเนลยาโน เป็นสมาชิกของทีมวอลเลย์บอลหญิงทีมชาติสหรัฐอเมริกาhttp://usavolleyball.org/athletes/alisha-glass

 ผลงานในระดับอาชีพ 
เธอเล่นวอลเลย์บอลหญิงของวิทยาลัยที่มหาวิทยาลัยเพนซิลเวเนียสเตต

กลาสได้รับเหรียญทองจากการแข่งขันวอลเลย์บอลหญิงชิงแชมป์โลก 2014 เมื่อจีนทีมชาติพ่ายแพ้ 3–1 เธอยังได้รับรางวัลตัวเซตยอดเยี่ยมของการแข่งขัน

 สโมสร 
สโมสรประเทศจากถึงมหาวิทยาลัยเพนซิลเวเนียสเตต20062009โวเลย์ฟูตูรู20062007อาตอมแตรฟล์ซอปอต20112012ลู•โจ วอลเลย์โมเดนา20122013เฟแนร์บาห์เช20132014อีโมโกวอลเลย์โกเนลยาโน20142016

 รางวัลที่ได้รับ 
 บุคคล 
 วอลเลย์บอลเวิลด์กรังด์ปรีซ์ 2013 "ตัวเซตยอดเยี่ยม"
 วอลเลย์บอลหญิงชิงแชมป์โลก 2014 "ตัวเซตยอดเยี่ยม"
# โมนยวา
โมนยวา (,) เป็นเมืองหลักของภาคซะไกง์ ประเทศพม่า อยู่ห่างจากเมืองมัณฑะเลย์ไปทางทิศตะวันตกเฉียงเหนือ 136 กิโลเมตร

 ภูมิอากาศ 

 การศึกษา 
มหาวิทยาลัยโมนยวา
วิทยาลัยการศึกษาโมนยวา
สถาบันเศรษฐศาสตร์โมนยวา
มหาวิทยาลัยเทคโนโลยีโมนยวา
มหาวิทยาลัยคอมพิวเตอร์โมนยวา

 คลังภาพ
# การเลือกตั้งทั่วไปในญี่ปุ่น พ.ศ. 2557
การเลือกตั้งสมาชิกสภาผู้แทนราษฎรเป็นการทั่วไปครั้งที่ 47 ของประเทศญี่ปุ่นจัดขึ้นเมื่อวันที่ 14 ธันวาคม 2557 มีการออกเสียงลงคะแนนในทุกเขตเลือกตั้งผู้แทนราษฎรของญี่ปุ่นซึ่งรวมบล็อกสัดส่วน (proportional block) เพื่อแต่งตั้งสมาชิกสภานิติบัญญัติเพื่อดำรงตำแหน่งในสภาผู้แทนราษฎร สภาล่างของสภานิติบัญญัติแห่งชาติญี่ปุ่น คณะรัฐมนตรีต้องลาออกหลังการเลือกตั้งสมาชิกสภาผู้แทนราษฎรเป็นการทั่วไปในสมัยประชุมสภานิติบัญญัติสมัยแรกหลังเลือกตั้ง (รัฐธรรมนูญ มาตรา 70) การเลือกตั้งสภาล่างนี้จะยังนำสู่การเลือกตั้งแต่งตั้งนายกรัฐมนตรีให้ดำรงตำแหน่งในสภานิติบัญญัติ และการแต่งตั้งคณะรัฐมนตรีใหม่ (แม้มีการแต่งตั้งรัฐมนตรีเดิม)
# สิ่งเล็กเล็กที่น่าร็อก (App Love)
สิ่งเล็กเล็กที่น่าร็อก (App Love) ภาพยนตร์รักโรแมนติก กำกับโดยพุฒิพงศ์ พรหมสาขา ณ สกลนคร และสุทธิพงษ์ วัฒนจัง (ชมพู ฟรุตตี้) ที่ได้แนวคิดมาจากภาพยนตร์ชื่อดังในอดีตอย่าง สิ่งเล็กเล็กที่เรียกว่า...รัก ที่ออกฉายในปี พ.ศ. 2557 นำแสดงโดย ณัฐวัฒน์ ชัยณรงค์โสภณ, เอสเธอร์ สุปรีย์ลีลา, ธวัช พรรัตนประเสริฐ, เมทนี บุรณศิริต่อยอดความรักของวัยใสใน สิ่งเล็กเล็กที่น่าร็อก

เรื่องย่อ
ติ๊ก ต้องแกล้งแอ๊บเป็นสาวเพื่อหลีกเลี่ยงการเข้าโรงเรียนเตรียมทหารตามที่พ่อวางแผนชีวิตไว้ให้ ติ๊กเลยต้องสมัครเข้าแก๊งนางฟ้ากลุ่มแอ๊บสาวตัวจี๊ดของโรงเรียน ส่วน "แนน" น้องสาวฝาแฝดของ นนนี่ (สมาชิกแก๊งนางฟ้า) ที่เพิ่งบินกลับมาจากต่างประเทศ ติ๊กตกหลุมรักแนน ทันทีที่ได้เจอ ติ๊กพยายามจะตีสนิทกับแนน จนรู้ว่าแนนเกลียดผู้ชาย โกหกเป็นอย่างมาก !!  ทำให้ติ๊กไม่กล้าที่จะเปิดเผยตัวตนที่แท้จริงออกมา  ส่วนแนนก็เริ่มจะสงสัยในตัวเองว่าแอบชอบติ๊ก ทั้ง ๆ ที่ติ๊กแอ๊บเป็นสาว ทำไงดีล่ะทีนี้

แก๊งนางฟ้าโดนกล่าวหาว่าทำเรื่องเสื่อมเสียชื่อเสียงให้กับโรงเรียน ทั้งหมดจึงช่วยกันหาวิธีกู้ชื่อเสียงกลับคืนมาด้วยการสมัครเข้าร่วมแข่งขันประกวดดนตรี โดยการช่วยเหลือของกะเทยรุ่นพี่อย่าง "ป้าปูเป้" เรื่องราวความป่วนชวนหัวจึงเริ่มต้นขึ้น ติ๊กจะต้องแอ๊บกับรักครั้งนี้ไปอีกนานขนาดไหน ? แล้วแนนจะรู้จักหัวใจตัวเองหรือไม่  แล้วแก๊งนางฟ้าจะทำอย่างไร…เมื่อรู้ว่าเพื่อนในกลุ่มทำเป็นแอ๊บสาวเพื่อแอบเข้าแก๊ง

นักแสดง
นักแสดงนำ
 ณัฐวัฒน์ ชัยณรงค์โสภณ รับบทเป็น ติ๊ก
 เอสเธอร์ สุปรีย์ลีลา รับบทเป็น แนน
 อานนท์ สายแสงจันทร์ รับบทเป็น ป้าปูเป้
 เมทนี บูรณศิริ รับบทเป็น นายพลโชค (พ่อของติ๊ก)
 มยุริญ ผ่องผุดพันธ์ รับบทเป็น เจี๊ยบ(แม่ของติ๊ก)
 ธวัช พรรัตนประเสริฐ รับบทเป็น เต้ (พี่ชายติ๊ก)
 ฐิติกร ธุระพันธ์ รับบทเป็น นนนี่ (แก๊งนางฟ้า)
 นิธิวัติ วิเวชไพศาลสกุล รับบทเป็น อคิ (แก๊งนางฟ้า)
 วัชรกรณ์ กลิ่นชด รับบทเป็น โจโจ้ (แก๊งนางฟ้า)

เพลงประกอบภาพยนตร์
 "เกิดมาเพื่อสิ่งนี้" - กันกัน ณัฐวัฒน์ ชัยณรงค์โสภณ
 "รักที่ตามหา" - น.แนน

รางวัล

 รางวัลสื่อสร้างสรรค์สุขภาพจิต ประจำปี 2554 ของกรมสุขภาพจิต กระทรวงสาธารณสุขสหมงคลฟิล์มฯ คว้าตำแหน่งสื่อสร้างสรรค์สุขภาพจิต สาขาสื่อภาพยนตร์กวาดรางวัลถึง 3 เรื่อง ค้นพบเมื่อ 5 ตุลาคม 2557'''
# ปาณิชดา แสงสุวรรณ
ปาณิชดา แสงสุวรรณ (เกิด 6 พฤษภาคม พ.ศ. 2537) ชื่อเล่น แจมมี่ เป็นนักแสดงหญิงชาวไทย สังกัดช่อง7 HD มีผลงานแสดงละครอย่างเรื่อง สุสานคนเป็น, เพลิงพระนาง, รอยอาฆาต, ทางเสือผ่าน

 ประวัติ 
ปาณิชดา แสงสุวรรณ  เป็นนักแสดงชาวไทยจากช่อง 7 เอชดี เกิดวันศุกร์ที่ 6 พฤษภาคม พ.ศ. 2537 ที่อำเภอหนองหญ้าไซ จังหวัดสุพรรณบุรี จบการศึกษาปริญญาตรี คณะนิเทศศาสตร์ มหาวิทยาลัยกรุงเทพ เริ่มงานในวงการบันเทิงจากการสมัครดรีมสตาร์เซิร์ช 2011 ปี พ.ศ. 2554 ผ่านเข้ารอบสุดท้าย ซึ่งมี จีรนันท์ มะโนแจ่ม และ นวพล ภูวดล เป็นเจ้าของและจัดการประกวด ปัจจุบันเซ็นสัญญาเป็นนักแสดงของสปีดวัน และ ช่อง 7 จากนั้นได้มีโอกาสไปแคสติ้งงานกับทางช่อง 7 และ มีผลงานเรื่องแรกจากละครเรื่อง สุสานคนเป็น จากนั้นแสดงละครช่วงเย็นทางช่อง 7 เรื่อง หลานสาวนิรนามStudent Idol : น่ารักเว่อร์ แจมมี่ นางเอก 7 สี รู้จักแล้วจะหลงรัก !!! ไทยรัฐ

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7
 พ.ศ.  เรื่อง  บทบาท 2557  สุสานคนเป็น  อุษา หลานสาวนิรนาม  นุสรา ลูกผู้ชายหัวใจเข้ม  นาย 2558  จับกัง  เพชร  2559  เหยี่ยวรัตติกาล  อีท 2560  เพลิงพระนาง  เจ้านางทองพญา สื่อสองโลก  ปลายจันทร์ 2561  คุณชายไก่โต้ง  ฝน เขยผู้ใหญ่สะใภ้กำนัน  กำนันจิรกานต์ (กำนันคนสวย / หนูแดง) ลูกไม้ลายสนธยา  เรขรุจี ชะชะช่า ท้ารัก  การะเกด / แก้วตา ท้ารัก เล่ห์รักบุษบา  สริยา โพธิ์วินิจ 2562  รอยอาฆาต  หมวดนรี2563 พ่อหม้ายเลขท้ายสองตัว  การะเกด จากศัตรูสู่หัวใจ  สราริน อัณธำรง 2564  ทางเสือผ่าน  สารภี ภาคพยัคฆ์ 2565  ป้อมปางบรรพ์  คำแก้ว พยัคฆ์ร้ายนายกุหลาบ  หมวดน้ำหนึ่ง 2567  ดวงใจเจ้าป่า  ดวงใจ 2568  โอมพระยาไฟ  สาลิกา เทพิน

 เพลงประกอบละคร 
 เพลงประกอบละคร จับกัง
 เพลง ฮักแปลว่ารัก ร้องคู่กับ กฤตฤทธิ์ บุตรพรม
 เพลง หึงไม่มีสาเหตุ
 เพลงประกอบละคร ชะชะช่า ท้ารัก
 เพลง ชะชะช่า ท้ารัก
 เพลง เสน่หา
 เพลง ปาท่องโก๋กับกาแฟ ร้องคู่กับ ธนากร ศรีบรรจง
 เพลง ขอใครสักคนที่เข้าใจ
 เพลง ตะกายดาว ร้องคู่กับ พรภัสร์ชนก มิตรชัย
 เพลง คำแพง ร้องคู่กับ แซ็ค ชุมแพ และ พรภัสร์ชนก มิตรชัย
 เพลงประกอบละคร พ่อหม้ายเลขท้าย 2 ตัว
 เพลง อ่านใจเธอไม่ออก

 ผลงานพิธีกร
 โทรทัศน์ 
 พ.ศ. 25 : ทุกวัน เวลา น.-น. ทางช่อง  ร่วมกับ 

 ออนไลน์ 
 พ.ศ. 2561 : EP.1 Swaggy P. ทางช่อง YouTuber:Swaggy P.
# แมดแม็กซ์
แมดแม็กซ์ เป็นภาพยนตร์ประเภทดิสโทเปียที่สร้างในออสเตรเลีย กำกับการแสดงโดย จอร์จ มิลเลอร์ โดยมีเมล กิบสัน เป็นนักแสดงนำในสามภาคแรก ส่วนในภาคที่สี่ แสดงนำโดยทอม ฮาร์ดี แมดแม็กซ์เป็นภาพยนตร์ที่สร้างชื่อเสียงและทำรายได้มีกำไรมากที่สุดของออสเตรเลีย ที่ได้ถูกบันทึกไว้โดย กินเนสบุ๊คเวิลด์เร็คคอร์ด

 ภาพยนตร์ 
 แมดเม็กซ์ (Mad Max) พ.ศ. 2522
 แมดเม็กซ์ 2 (Mad Max 2) พ.ศ. 2524
 แมดเม็กซ์ 3 โดมบันลือโลก (Mad Max Beyond Thunderdome) พ.ศ. 2528
 แมดเม็กซ์ : ถนนโลกันตร์ (Mad Max: Fury Road) พ.ศ. 2558

  ประวัติ 
จอร์ช มิลเลอร์ มีอาชีพเป็นนายแพทย์ประจำห้องฉุกเฉิน ในเมืองซิดนีย์ ออสเตรเลีย เขาได้พบเห็นอุบัติเหตุมากมาย ประกอบกับเกิดวิกฤตน้ำมันโลกในปี พ.ศ. 2516Scott Murray & Peter Beilby, "George Miller: Director", Cinema Papers, May–June 1979 หน้า 369-371 จึงเกิดแรงบันดาลใจที่จะสร้างภาพยนตร์แนวรุนแรง ที่สะท้อนให้เห็นความเป็นไปในแง่ลบต่อโลก เพื่อให้วัยรุ่นตระหนักในการป้องกันโลกไม่ให้เกิดสภาพการณ์ดังกล่าว ภาพยนตร์ได้สะท้อนให้เห็นความบัดซบของมนุษย์หลังจากที่เกิดวิกฤตสงครามนิวเคลียร์ โดยเฉพาะในแง่มุมของการแย่งชิงพลังงาน ในเรื่องคือน้ำมันเป็นต้น

 รถยนต์ที่ใช้ 
รถยนต์ของแม็กซ์ตัวเอกในเรื่องคือ รถยนต์ฟอร์ด รุ่น Falcon XB Sedan ปี 1974Madmaxmovies.com. Retrieved 2010-07-14
# โรงงานไพ่ กรมสรรพสามิต
โรงงานไพ่ กรมสรรพสามิต  เป็นหน่วยงานในสังกัดกรมสรรพสามิต กระทรวงการคลัง ก่อตั้งเมื่อวันที่ 1 กรกฎาคม พ.ศ. 2481 ในรัฐบาลสมัยจอมพลแปลก พิบูลสงครามโรงงานไพ่ ครบรอบ 82 ปี เตรียมปรับตัวครั้งใหญ่รับเทรนด์ นิวนอร์มอล มีหน้าที่หลักคือ ผลิตไพ่ให้มีคุณภาพได้มาตรฐานเป็นที่ยอมรับในระดับสากล และกำกับการจำหน่ายไพ่ภายในประเทศให้มีประสิทธิภาพ ตลอดจนจำหน่ายไพ่ให้แก่ประเทศต่างๆในแถบภูมิภาคอาเซียนโรงงานไพ่ จาก ไทยรัฐออนไลน์

 ประวัติ 
โรงงานไพ่ จัดตั้งขึ้นตามพระราชบัญญัติไพ่ พุทธศักราช 2481 เมื่อวันที่ 1 กรกฎาคม พ.ศ. 2481 เป็นส่วนราชการสังกัดกรมสรรพสามิต ต่อมากระทรวงการคลัง ได้เห็นชอบให้ โรงงานไพ่จัดตั้งเป็นรัฐวิสาหกิจขึ้นจึงได้ออกระเบียบกระทรวงการคลังว่าด้วยการจัดตั้งโรงงานไพ่กรมสรรพสามิตพ.ศ. 2535 ให้โรงงานไพ่เป็นรัฐวิสาหกิจที่ไม่มีฐานะเป็นนิติบุคคลตั้งแต่วันที่ 1 มกราคม 2535 เป็นต้นมา

การบริหารงานโรงงานไพ่ อยู่ภายใต้การควบคุมนโยบายของคณะกรรมการโรงงานไพ่ ประกอบด้วย อธิบดีกรมสรรพสามิต หรือรองอธิบดีที่ได้รับมอบหมาย เป็นประธานกรรมการ รองอธิบดีกรมสรรพสามิตเป็นรองประธานกรรมการโดยตำแหน่ง ผู้แทนกระทรวงการคลังหนึ่งคนเป็นกรรมการ ผู้อำนวยการเป็นกรรมการและเลขานุการโดยตำแหน่ง และกรรมการอื่นอีกไม่น้อยกว่า 3 คน เป็นกรรมการ แต่เมื่อรวมทั้งคณะแล้วไม่เกิน 11 คน

ในเดือนพฤษภาคม 2566 พันตำรวจโท นราวิทย์ เปาอินทร์ ดำรงตำแหน่งผู้อำนวยการ